અમદાવાદ-અસલાલીથી એક આયશર ટેમ્પામાં ચાલક સિગારેટ, બિસ્કીટ, સાબુ વગેરેના બોક્સ ભરી સુરત જવા નીકળ્યો હતો. ટેમ્પાચાલક નેશનલ હાઈવે નં. ૪૮ પર આવેલા સોખડા સીમમાં વાત્રક બ્રીજ પાસેથી પસાર થતો હતો. ત્યારે એક અજાણ્યા ટ્રક ચાલકે ટેમ્પાની આગળ પોતાની ટ્રક ઉભી કરી આંતરી હતી. ટ્રકમાંથી બે અજાણ્યા ઈસમો ઉતરી ટેમ્પાચાલકના આંખે અને મોંઢા પર કાળીપટ્ટી બાંધી ગડદાપાટુનો મારમારી રોડ પર ફેંકી દઈ તેના ખિસ્સામાંથી રૂ. ૬ હજાર રોકડા કાઢી લઈ તથા આયશર ટેમ્પામાંથી કિંમતી સામાન રૂ. ૭.૦૬ લાખની લૂંટ કરી ટેમ્પો બિનવારસી હાલતમાં રતનપુર સર્વિસ રોડ પર મુકી ફરાર થઈ ગયા હતા.